text: PsykInfo indviet på Vejle Sygehus
  02 marts 2011 kl. 12.31
  I fremtiden kan psykisk syge og deres pårørende få rådgivning og information om psykiske sygdomme i et nyt område på Vejle Sygehus.
  PsykInfo blev i dag indviet på Vejle Sygehus. Psykinfo er et tilbud for psykisk syge og deres pårørende, hvor de kan søge information og få rådgivning og vejledning.
  Formålet med det den nye PsykInfo på Psykiatrisk afdeling i Vejle er at øge tilgængeligheden til viden om psykisk sygdom og at styrke indsatsen for mennesker med psykiske sygdomme og deres pårørende. 
  Med åbningen af PsykInfo i Vejle findes der nu lokale PsykInfo'er på alle psykiatriske afdelinger i Region Syddanmark.
  